kardosdrur/scandi-wiki huggingface dataset:
Husets Teater

Husets Teater er et af de mindre københavnske teatre. Husets Teater blev grundlagt i 1975 i det indre København på 4. sal i Huset i Magstræde – deraf navnet. I 1995 rykkede teatret til sin nuværende beliggenhed på Halmtorvet på Vesterbro og overtog Fiolteatrets lokaler i et forhus til komplekset Den brune Kødby. Husets Teater har status som lille storbyteater med støtte fra Københavns Kommune og rummer i dag to scener; Sort sal og Rød sal.

Husets Teater har fra 2021 været ledet af teaterchef Liv Helm og administrativ chef Agnete Krabbe, der har indført initiativet Toaster, som er et samarbejde med Den Frie Udstillingsbygning, og har til formål at præsentere feltet mellem teater, performance og billedkunst. Toaster er støttet af Statens Kunstfond med en fireårig bevilling fra 2021-2025.

Historie 
I de første år præsenterede Husets Teater en lang række gæstespil fra bl.a. Sverige og Italien med nye politisk inspirerede grupper. Fra midten af 1980’erne blev teatret mere orienteret mod dramatik med stykker af bl.a. Bertolt Brecht og Rainer Werner Fassbinders.

Med Søren Iversen og Lisbeth Sjölin som ledere fra 1992-2008 og med flytningen til Halmtorvet, skabte teatret en profil med nyere dansk og udenlandsk dramatik. 

Fra 2008-2016 blev ledelsen af Husets Teater overtaget af skuespiller og instruktør Mads Wille og dramatiker, instruktør og dramaturg Simon K. Boberg. Duoen kom fra teatret PLAN-B, der lå i de selvsamme lokaler på 4. sal i Huset i Magstræde, hvor det oprindelige Husets Teater startede. Simon K. Boberg og Mads Wille præsenterede nyskrevet europæisk dramatik og stod samtidig bag readingfestivalen Festival For Ny Europæisk Dramatik, der blev afholdt 2008-2016.

I perioden 2016-2021 blev Husets Teater kunstnerisk ledet af skuespiller og instruktør Jens Albinus..Producent Laura Ramberg fungerede i samme periode som administrativ leder, indtil Tine Schwarz overtog i 2020.   Kendetegnende for Jens Albinus kunstneriske ledelse var materiale hentet fra den fælles europæiske myte-grund, ofte indsat i en aktuel perspektivering. Husets Teater har i nyere tid markeret sig med eksempelvis Tue Bierings Rocky! (2017), Richard III (2018) med Tammi Øst i titelrollen og Jens Albinus bearbejdning af Agota Kristofs Det Store Stilehæfte (2020).

Eksterne links 
 Husets Teater – officiel website

Kilder 

Teatre i København
Vesterbro
Etableret i 1975
Stade Marcel Picot

Stade Marcel Picot er et fodboldstadion i Tomblaine i Meurthe-et-Moselle-regionen af Frankrig. Stadionet er hjemmebane for Ligue 1-klubben AS Nancy, og blev indviet i 1927. I 2003 gennemgik stadionet en stor ombygning og har nu plads til 17.415 tilskuere.

Eksterne henvisninger 

Stadionprofil 

Fodboldstadioner i Frankrig
Nancy
Etableret i 1926
Stade l'Abbé-Deschamps

Stade l'Abbé-Deschamps er et fodboldstadion i Auxerre i Bourgogne, Frankrig. Stadionet er hjemmebane for Ligue 1-klubben AJ Auxerre, der som den eneste klub i ligaen også ejer deres stadion. Det blev indviet i 1905. Det har plads til 24.493 tilskuere.

Frankrigs fodboldlandshold har ved enkelte lejligheder spillet på stadionet.

Eksterne links 
 Stadionprofil

Fodboldstadioner i Frankrig
Auxerre
Etableret i 1905
Roazhon Park

Roazhon Park eller Stade de la Route de Lorient (normalt bare kaldet Route de Lorient) er et fodboldstadion i Rennes i Bretagne, Frankrig. Stadionet er hjemmebane for Ligue 1-klubben Rennes FC, og blev indviet 15. september 1912. Det har plads til 31.127 tilskuere, og alle pladser er siddepladser. Stadionet ligger på Route de Lorient (vejen til Lorient), heraf navnet.

Eksterne henvisninger 

 Stadionprofil 

Fodboldstadioner i Frankrig
Rennes
Etableret i 1912
Egebjerg (Horsens Kommune)

Egebjerg er en by i Østjylland med , beliggende i Hansted Sogn ca. 6 kilometer nord for Horsens. Egebjerg ligger i Horsens Kommune og hører til Region Midtjylland.

Den udgør ét samlet byområde sammen med den tidligere nabolandsby Hansted. 1 kilometer vest for byen passerer motorvej E45 i nord-syd gående retning.

Kilder
Stade Geoffroy-Guichard

Stade Geoffroy-Guichard er et fodboldstadion i Saint-Étienne i Rhône-Alpes-regionen af Frankrig. Stadionet er hjemmebane for Ligue 1-klubben AS Saint-Étienne, og blev indviet 13. januar 1931. Det har plads til 42.000 tilskuere, og alle pladser er siddepladser.

Historie 
Opførelsen af Stade Geoffroy-Guichard begyndte i 1930. Det blev indviet den 13. september 1931, og det er navngivet efter grundlæggeren af Groupe Casino, som har sit hovedkvarter i St. Etienne. Konstruktionen er tegnet af arkitekterne Etienne Thierry Meyer og Michael Saidoun. Oprindelig bestod det af en bane, en 400 meter lang bane til løbekonkurrencer og 1000 siddepladser. Den samlede kapacitet var 1800 tilskuerpladser. Allerede i 1936 blev der tilføjet nye tilskuerpladser, blandt andet ståpladser bag begge mål. Kapaciteten voksede herved til 15.000 tilskuere. I 1956 blev atletikbanen sløjfet og tilskuerne kom herved tættere på banen, i stil med et engelsk fodboldstadion. I 1965 tilføjede man kunstig belysning placeret på 4 tårne af 60 meters højde. Herefter købte bystyret stadion den 17. september 1968. I 1972 blev stadion ombygget med flere omklædningsrum og en række kommercielle faciliteter, som stadig er i brug i .

I 1983 blev der foretaget en omfattende ombygning, fordi St. Etienne skulle være en af værtbyerne op til EM i fodbold 1984. Der blev etableret ca. 15.000 ekstra siddepladser og taget blev udskiftet. Der blev afviklet to kampe, blandt andet Frankrig -Jugoslavien, hvor Michel Platini scorede hat-trick. I forbindelse med VM 1998 var stadionet vært for seks puljekampe. For at leve op til FIFA's standarder blev det renoveret for 100 million francs, ligesom faciliteter uden for selve stadion kostede 60 millioner francs. Desuden var det nu topmoderne stadion vært for kampe ved Confederations Cup i 2003. I  er tilskuerkapaciteten 41. 000.

Eksterne links 

 The Stadium Guide Stadionprofil

Fodboldstadioner i Frankrig
Saint-Étienne
Etableret i 1931
AS Saint-Étienne
Søby Skole

Søby Skole var  en folkeskole i Søby i  Ærø Kommune. Skolen havde i skoleåret 07/08, 104 elever fordelt på 0. – 6. klasse. 
Den nuværende bygning blev bygget i 1963. Sidst i tresserne blev Bregninge Skole og Søby Skole lagt sammen i Søby. Indtil starten af 1990'erne havde Søby Skole klasser fra 0. til 7., men indtil 2007 måtte eleverne til Ærøskøbing efter 6. klasse. 

Da Ærøskøbing Skole og Marstal Skole blev slået sammen i 2007, blev eleverne sendt til Marstal efter 6. klasse.  

2013 blev skolen lukket på grund af skolesammenlægningen. 2015 blev skolen solgt og i september samme år flyttede 80 uledsagede flygtningebørn mellem 14 og 18 år ind på det nyoprettede acylcenter. I december 2016 lukkede centeret og blev solgt til en lokal bygmester. 2022 købte Søby Værft den tidligere skole, hvor der i første omgang skal indrettes værelser til 15-20 af værftets ansatte.

Folkeskoler
Skole
Stade Félix Bollaert

Stade Félix Bollaert er et fodboldstadion i Lens i Pas-de-Calais-regionen af Frankrig. Stadionet er hjemmebane for Ligue 1-klubben RC Lens, og blev indviet i 1932. Det har plads til 41.233 tilskuere, og kan dermed huse hele Lens' befolkning, der er på ca. 37.000. Alle pladserne er siddepladser.

Historie 
Stade Félix Bollaert blev indviet i 1932 og har siden lagt græs til adskillige store begivenheder. Ved EM i fodbold 1984 blev der spillet kampe her, og det samme var tilfældet ved VM i 1998. Ved sidstnævnte husede stadionet 6 kampe, blandt andet Danmarks første kamp i turneringen mod Saudi Arabien, som danskerne vandt 1-0 på en scoring af Marc Rieper.

Stadionet har desuden været benyttet ved VM i rugby i 2007.

Eksterne links 
 Stadionprofil

Fodboldstadioner i Frankrig
Lens
Etableret i 1932
Estadio El Sadar

Estadio Reyno de Navarra (ofte kendt under navnet Estadio El Sadar eller bare El Sadar) er et fodboldstadion i Pamplona i Spanien, der er hjemmebane for La Liga-klubben CA Osasuna. Stadionet blev indviet 2. september 1967 og har plads til 25.048 tilskuere.

Eksterne links 

 Stadionprofil 

Fodboldstadioner i Spanien
Pamplona
Etableret i 1967
CA Osasuna
EM i ishockey 1910

EM i ishockey 1910 var det første europamesterskab for landshold i ishockey som blev arrangeret af LIHG. Mesterskabet foregik i Schweiz, og kampene blev spillet i Montreux fra 10. – 12. januar 1910. 

Fire hold deltog og der blev spillet en enkeltserie hvor alle holdene mødtes en gang.

Resultater

Stilling 

1910
Sport i 1910
Muslimsk Ungdom i Danmark

Muslimsk Ungdom i Danmark (Munida) er en muslimsk ungdomsforening for unge under Det Islamiske Trossamfund. 

Medlemmerne er ifølge foreningen unge muslimer, som ønsker, at forene den muslimske identitet med det daglige liv i Danmark. Foreningen erklærer, at dens formål er at vejlede og motivere unge muslimer i Danmark til at blive velfungerende borgere, som aktivt deltager i det danske samfund og samtidig har en sand islamisk forståelse.

Munida vil opfylde denne målsætning ved, at skabe et stærkt sammenhold medlemmerne imellem. Det skal ske ved ugentlige møder i forbindelse med sociale aktiviteter som sport og andre fritidsaktiviteter. Derudover tilbyder Munida forskellige undervisningsforløb i islam og muslimske samfundsforhold tilrettelagt efter medlemmernes behov og ønsker. Foreningen arbejder ud fra mottoet viden, handling og broderskab. Munida er selvfinansieret og har sit økonomiske fundament fra frivillige donationer og medlemskontingenter.

Munida var i 2019 i modvind, da foreningen holdt et arrangement i Korsgadehallen, hvor tilhørerne sad opdelt efter køn. I den forbindelse blev det kendt, at foreningen ikke har underskrevet Københavns Kommunes demokraticharter.

Referencer

Eksterne henvisninger
Muslimsk Ungdom i Danmark

Foreninger fra Danmark
Warcraft III: The Frozen Throne

Warcraft III: The Frozen Throne (Den frosne trone) er et computerspil i real-time strategy-genren til Microsoft Windows, Mac OS og Mac OS X, skabt af Blizzard Entertainment. Det er den officielle udvidelsespakke til Warcraft III: Reign of Chaos, og ejerskab af det oprindelige spil er en forudsætning for at spille udvidelsen. Spillet blev først udgivet 1. juli 2003 og omfatter nye enheder til hver race, en ny neutral race, fire rollespilskampagner, fem neutrale helte (yderligere en neutral helt blev tilføjet i april 2004 og to blev det i august 2004), muligheden for at bygge en forretning samt forskellige andre forbedringer såsom muligheden for at sætte opgraderinger i kø. Havbaserede enheder blev genintroduceret; de havde været til stede i Warcraft II men var fraværende i Reign of Chaos. Blizzard har siden udgivelsen udgivet patches for at fjerne fejl i programmet, tilføje nye spilmuligheder og for at balancere spillets multiplayerdel.

Eksterne henvisninger 
 Den officielle Frozen Throne-hjemmeside 
 Mojo StormStout's Warcraft III Strategy Guide

Computerspil fra 2003
3: The Frozen Throne
Macintosh-spil
Windows-spil
Strategispil
Computerrollespil
E-sportspil
EM i ishockey 1911

EM i ishockey 1911 var det andet europamesterskab i ishockey, arrangeret af IIHF. For første gang blev der spillet på kunstis. Mesterskabet blev afholdt i Berlin fra 15. til 17. februar. 

Fire hold deltog og der blev spillet en enkeltserie hvor alle holdene mødtes en gang. Bøhmen, som var med for første gang, dominerede stort og vandt samtlige kampe og blev dermed europamestre.

Resultater

Tabel 

1911
Sport i 1911
Vampyrdanserinden

Vampyrdanserinden er en dansk stumfilm fra 1912, instrueret af August Blom og produceret af Nordisk Film Kompagni. Filmen blev en stor succes og solgte i 112 eksemplarer. Filmen blev markedsført i engelsktalende lande som: "The vampire dancer" og i Finland som: "Wampyyritanssijatar". Det var første gang det senere så populære emne med vampyrer og Dracula blev brugt i filmens verden.

Handling 

Silvia Lafont (Clara Wieth) en berømt danserinde, der optræder med et populært nummer hun kalder for vampyrdansen. Men uheldigvis er hendes dansepartner Enric blevet dødssyg og kan ikke længere medvirke. Så hun annoncerer efter en ny dansepartner og af mængden af svar udvælger Silvia omhyggeligt Oscar Borch (Robert Dinesen) – en ung og smuk mand. Silvias er forlovet med Grev von Waldberg (Henry Seemann), der skuer noget vrangvilligt mod Oscar, men dog bliver overbevist, da han får at vide, at denne fremmede mand blot er hendes nye dansepartner.

Silvia og Oscar træner nu hårdt i mange dage med at indøve den nye dans, men der går ikke lang tid før Oscar falder for den skønne Silvias charme og bliver inderligt forelsket i hende. Han har dog en indelukket natur og har ikke modet til at fortælle det til hende, desuden ved han alt for godt, at hun allerede er forelsket i hendes forlovede. En dag efter en prøve bliver de inviteret på middag, og så tager Oscar alligevel mod til sig og får erklæret Silvia sin dybe hengivenhed og kærlighed. Hun klapper ham kærligt på kinden og beder ham dog være fornuftig, og i det samme kommer hendes forlovede greven forbi og glad for afbrydelse springer hun ham i møde. Da hun kysser greven på munden knuser Oscar i raseri sin glas i hånden og forlader selskabet.

Hjemme forstår Oscars moder (Johanne Krum-Hunderup) ikke sin søns nedtrykthed, da han kaster sig grædende til hendes bryst, men da han kort tid efter modtager et brev fra Silvia om at møde hende i hendes hjem, skifter hans humør brat, mens han himmelhenrykt skynder sig til hende. Hun bebrejder ham dog optrinnet tidligere og beder ham skubbe de tåbelige tanker til side. Hun har allerede en forlovet, som hun elsker. Næste dag har de premiere på deres dans, Oscar opsøger Silvia i hendes garderobe og erklærer igen sin dybe kærlighed til hende, og tilmed griber han hende brutalt og kysser hendes arme og hals – så bliver hun rigtig vred og sender ham ud. I desperation tømmer han en ukendt flaske lige før det er deres tur til at optræde. Silvia danser sin fortryllende sansepirrende vampyrdans, hvor finalen er da hun kaster sig over Oscar og "kvæler" ham. Dansen bliver en overvældende succes og publikummet er ellevildt. Igen og igen må tæppet gå op og Silvia neje og bukke og modtage blomsterbuketter. Hun prøver forgæves at få Oscar til at rejse sig for at deltage i bifaldet. Stiv ligger han ubevægeligt midt på scenen omgivet af blomster. Hun får da øje på flasken i hans hånd. Det er en giftflaske!

Medvirkende

Eksterne henvisninger 
 Vampyrdanserinden på danskfilmogtv.dk
 Vampyrdanserinden, New York Times 
 

Film instrueret af August Blom
Danske film fra 1912
Film i sort-hvid
Stumfilm fra Danmark
Kortfilm fra Danmark
Melodramaer
Film fra Nordisk Film
EM i ishockey 1912

EM i ishockey 1912 var det tredje europamesterskab i ishockey for landshold, arrangeret af IIHF. Mesterskabet blev afholdt i Prag i Bøhmen, som på den tid var en del af Østrig-Ungarn, fra 2. til 4. februar. Tre hold deltog, og der blev spillet en enkeltserie, hvor alle holdene mødtes én gang. 

Østrig, som var med for første gang, havde først meldt sig ind i IIHF 14. januar 1912 og blev optaget som medlem 18. marts samme år. Ved årsmødet i IIHF 22. – 23. marts 1912 i Brussel blev det besluttet at annullere resultaterne på grund af, at Østrig ikke var medlem, da turneringen blev afholdt.

Resultat

Tabel 

 Resultaterne blev annulleret på grund af, at Østrig ikke var optaget som medlem i IIHF under turneringen.

1912
Sport i 1912
EM i ishockey 1913

EM i ishockey 1913 var det fjerde europamesterskab i ishockey, arrangeret af IIHF. Mesterskabet blev afholdt i München fra 25. til 27. januar. 

Fire hold deltog og der blev spillet en enkeltserie, hvor alle holdene mødtes en gang.

Resultat

Tabel 

1913
Sport i 1913
EM i ishockey 1914

EM i ishockey 1914 var det femte europamesterskab i ishockey, arrangeret af IIHF. Mesterskabet blev afholdt i Tyskland for tredje gang, kampene blev spillet i Berlin fra 25. til 27. februar. 

Tre hold deltog og der blev spillet en enkeltserie, hvor alle holdene mødtes en gang.

Resultat

Tabel 

1914
Sport i 1914
Landkreis Cham

Landkreis Cham [] er den østligste landkreis i regierungsbezirk Oberpfalz i den  tyske delstat Bayern. I syd og sydøst grænser den til landkreisene Straubing-Bogen og Regen i Niederbayern. Andre naboer er landkreisene Regensburg im
Südwesten sowie Schwandorf mod vest og nordvest. På en strækning af 71,6 km grænser landkreis Cham i øst til den  tjekkiske Bezirk Pilsen (Plzeňský kraj).

Geografi 
Området ligger i  Oberpfälzer- og  Bayerischer Wald som skilles fra hinanden af Cham-Further-sænkningen. Floden  Regen skærer gennem kreisen fra sydøst mod vest. Kreisområdet er næsten identisk med Nationalpark Bayerischer Wald.

Byer og kommuner 

Kreisen havde   indbyggere pr.    

Verwaltungsgemeinschafte
 Falkenstein(Markt Falkenstein und Gemeinden Michelsneukirchen und Rettenbach)
 Stamsried(Markt Stamsried und Gemeinde Pösing)
 Tiefenbach(Gemeinden Tiefenbach und Treffelstein)
 Wald(Gemeinden Wald und Zell)
 Walderbach(Gemeinden Reichenbach und Walderbach)
 Weiding(Gemeinden Gleißenberg und Weiding)

Kilder og henvisninger
EM i ishockey 1921

EM i ishockey 1921 var det sjette Europamesterskab i ishockey og det første som blev arrangert efter 1. verdenskrig. Kun to hold deltog, Sverige og Tjekkoslovakiet. De mødtes i en kamp i Stockholm den 18. februar.

Resultat 
  –   6 – 4

Medaljer 

 Kun to nationer deltog

1921
Sport i 1921
EM i ishockey 1922

EM i ishockey 1922 var det syvende Europamesterskab i ishockey, arrangeret af IIHF. Mesterskabet blev for anden gang afholdt i Schweiz og kampene blev spillet i St. Moritz fra 14. til 16. marts. 

Tre hold deltog og der blev spillet en enkeltserie, hvor alle lagene mødtes en gang.

Resultat

Tabel 

1922
Sport i 1922
USS Essex (CV-9)

USS Essex (CV-9) (også CVA-9 and CVS-9) var et United States Navy hangarskib i Essex-klassen 1942. 
Det blev brugt under 2. Verdenskrig og Koreakrigen. 

Bestilt: 3 Juli 1940
Påbegyndt: 28 April 1941
Søsat: 31 Jjuli 1942
Færdig 31 December 1942

USS Essex (CV/CVA/CVS-9) var det første skib af Essex klassen der til sidst inkluderede 24 skibe.
Fart: 33 knob (61 km/t)
Desplacement: Som bygget:
27.100 tons Standard desplacement.
36.380 tons Maximums desplacement.
Fly: 90-100 fly om bord.

Eksterne henvisninger 

Hangarskibe fra USA
Hangarskibe fra 2. verdenskrig fra USA
EM i ishockey 1923

EM i ishockey 1923, det 8. europamesterskab i ishockey blev afholdt i Belgien. Turneringen blev gennemført 7. til 11. marts 1923 i Antwerpen. Fem hold deltog og der blev spillet en enkeltserie, hvor alle holdene mødtes en gang.

Resultat

Tabel 

1923
Sport i 1923
EM i ishockey 1924

EM i ishockey 1924 var det niende europamesterskab i ishockey, arrangeret af IIHF. Mesterskabet blev for første gang afholdt i Italien og kampene blev spillet i Milano fra 14. til 17. marts. 

Seks hold deltog. Der blev først spillet gruppespil med tre hold i hver pulje. Vinderen af grupperne mødtes i en finale om europamesterskabet.

Resultat Gruppe A

Tabel

Resultat Gruppe B

Tabel

Finale

Medaljer 

1924
Sport i 1924
EM i ishockey 1925

EM i ishockey 1925 var det tiende europamesterskab i ishockey, arrangeret af IIHF. Mesterskabet blev for anden gang afholdt i Tjekkoslovakiet.

Fire hold deltog og der blev spillet en enkeltserie, hvor alle holdene mødtes en gang.

Resultat

Tabel

Medaljer 

1925
Sport i 1925
Nicolai Brechling

Hans Kristian Nicolaj Brechling (13. april 1883 i Bellinge – 31. marts 1935) var en dansk manuskriptforfatter og skuespiller, som medvirkede i en række stumfilm.

Han debuterede i 1902 i et stykke i Horsens og turnerede de næste fem år på forskellige provinsscener og kom i 1907 til Dagmarteatret i København og i 1910 til Det kongelige Teater, hvor han blev i tre år, før han skiftede til Casino en enkelt sæson og dernæst tre år på Det ny Teater og så tilbage til Casino i 12 år.

Han debuterede hos Nordisk Film i 1910 og medvirkede 1911-12 i nogle få film. Desuden medvirkede han i få film fra andre selskaber inkl. en svensk og har været manuskriptforfatter på en række andre. I 1934 blev han biografdirektør i København.

Han døde den 31. marts 1935 og ligger begravet på Solbjerg Parkkirkegård på Frederiksberg.

Filmografi 
 Elskovsbarnet (som Baron d'Aurignac; ukendt instruktør, 1910)
 Spøgelset i Gravkælderen (som Fætter Gottlob; instruktør August Blom, 1910)
 Spaakonens Datter (som Helvig, Ellinors forlovede; instruktør August Blom, 1911)
 Mormonens Offer (som telegrafist på skibet; instruktør August Blom, 1911)
 Nøddebo Præstegaard (som Frederik Knabstrup, stud. jur.; instruktør Frederik Schack-Jensen, 1911)
 Stævnemødet i Frederiksberg Have (som Carl, løjtnant; instruktør William Augustinus, 1911)
 For aabent Tæppe (som Preben Winge, skuespiller; instruktør August Blom, 1912)
 Damernes Blad (som yngste journalist; instruktør August Blom, 1912)
 Den Undvegne (som Fange Nr. 1; instruktør August Blom, 1912)
 Forstærkningsmanden (som Løjtnant Ancher; instruktør H.O. Carlsson, 1912)
 Eventyr paa Fodrejsen (som Hans Mortensen kaldet Skriverhans; instruktør August Blom, 1912)
 Tiger-Komtessen (som Baron Reuter; ukendt instruktør, 1914)
 Hans rigtige Kone (som Schwindelmeyer, forsikringsagent; instruktør Holger-Madsen, 1917)
 Filmens Helte (som filminstruktøren; instruktør Lau Lauritzen Sr., 1928)
 Kärlekens offer (som Edvin Holm, ingeniør; instruktør Poul Welander; 1912; Sverige)

Som manuskriptforfatter 
 Folkets Vilje (instruktør Eduard Schnedler-Sørensen, 1911)
 Eventyr paa Fodrejsen (instruktør August Blom, 1912)
 Vampyrdanserinden (instruktør August Blom, 1912)
 Naar Hjertet staar i Brand (instruktør Eduard Schnedler-Sørensen, 1912)
 Trold kan tæmmes (instruktør Holger-Madsen, 1912)
 Troskabsprøven (instruktør William Augustinus)

Eksterne henvisninger 
 

Teaterskuespillere fra Danmark
Stumfilmskuespillere fra Danmark
Manuskriptforfattere fra Danmark
Dansksprogede forfattere fra Danmark
H.C. Nilsen

Hans (Christian) Kristian Anders Nilsen (31. august 1880 i Oslo, Norge - 10. januar 1941) var en dansk manuskriptforfatter og skuespiller som medvirkede i en række stumfilm.

Filmografi 
 Balletdanserinden (instruktør August Blom, 1911)
 Det bødes der for (instruktør August Blom, 1911)
 Ved Fængslets Port (som Block, Aages ven; instruktør August Blom, 1911)
 Dr. Gar el Hama (instruktør Eduard Schnedler-Sørensen, 1911)
 Mormonens Offer (instruktør August Blom, 1911)
 Det mørke Punkt (instruktør August Blom, 1911)
 Herr Storms første Monocle (instruktør August Blom, 1911)
 Operationsstuens Hemmelighed (instruktør William Augustinus, 1911)
 Anna fra Æbeltoft (instruktør Eduard Schnedler-Sørensen, 1911)
 Den forsvundne Mona Lisa (instruktør Eduard Schnedler-Sørensen, 1911)
 Hendes Ære (instruktør August Blom, 1911)
 Hotelmysterierne (som skurken; ukendt instruktør, 1911)
 Livets Løgn (instruktør August Blom, 1911)
 Det gamle Købmandshus (instruktør August Blom, 1912)
 Jernbanens Datter (instruktør August Blom, 1912)
 Kærlighed og Venskab (instruktør Eduard Schnedler-Sørensen, 1912)
 Eventyr paa Fodrejsen (som Vermund, forstkandidat; instruktør August Blom, 1912)
 Vampyrdanserinden (instruktør August Blom, 1912)
 Livets Baal (instruktør Eduard Schnedler-Sørensen, 1912)
 En Kvindes Ære (som Løjtnant Hoffmann, Jørgens ven; instruktør Einar Zangenberg, 1913)
 Den Rette (som Sagfører Linde; ukendt instruktør, 1913)
 Skyldig? - ikke skyldig? (instruktør Karl Ludwig Schröder, 1914)
 Grev Dahlborgs Hemmelighed (instruktør Eduard Schnedler-Sørensen, 1914)
 Gentlemansekretæren (instruktør Martinius Nielsen, 1916)
 Häxan (som Juvelérens assistent; instruktør Benjamin Christensen, 1922; Sverige)
 Bosco (ukendt instruktør)
 Sølvdaasen (ukendt instruktør)

Som manuskriptforfatter 
 Bunkebryllup (instruktør Lau Lauritzen Sr., 1918)
 Studentmagersvenden (instruktør Lau Lauritzen Sr., 1919)

Eksterne henvisninger 
 

Stumfilmskuespillere fra Danmark
Manuskriptforfattere fra Danmark
Dansksprogede forfattere fra Danmark
Roskilde Festival 2009

Roskilde Festival 2009 blev afholdt fra 2. juli til 5. juli 2009.

Optrædende kunstnere og bands

Referencer 

2009
Musik i 2009